1963-as NHL-amatőr draft
Az 1963-as NHL-amatőr draft az első draft volt az National Hockey League történtében. 1963. június 5-én tartották a quebeci Montréalban. A helyszín a Queen Elizabeth Hotel volt. 16 évnél idősebb játékosok vettek részt a drafton. Akkoriban csak hat csapat volt (Original Six Era): Montréal Canadiens, Detroit Red Wings, Boston Bruins, New York Rangers, Chicago Black Hawks és a Toronto Maple Leafs és ilyen sorrendben választottak játékosokat. Négy kör volt és a lehetséges 24 játékos helyett csak 21 lett kiválasztva. A Detroit nem draftolt a harmadik és a negyedik körben, valamint a Chicago kihagyta a negyedik kört.